

**BIUDŽETINĖS ĮSTAIGOS**

**KLAIPĖDOS ,,VIESULO” SPORTO CENTRO**

**DIREKTORIUS**

**ĮSAKYMAS**

**DĖL TRENIRUOČIŲ PROCESO ORGANIZAVIMO KARANTINO METU**

2020 m. lapkričio 16 d. Nr.V-59

Klaipėda

Atsižvelgdamas į Lietuvos Respublikos Vyriausybės 2020 m. lapkričio 4 d. nutarimą Nr. 1226 ,,Dėl karantino Lietuvos Respublikos teritorijoje paskelbimo“ ir Nacionalinio visuomenės sveikatos centro prie Sveikatos apsaugos ministerijos Klaipėdos departamento 2020 m. lapkričio 16 d. raštą Nr. (3-12 15.1.1 E)2-100099, vadovaudamasis Klaipėdos miesto savivaldybės administracijos direktoriaus 2020-11-16 įsakymu Nr.ADI-1267 „Dėl ribojimų Klaipėdos mieste karantino metu“,

į s a k a u:

1. leisti aukšto meistriškumo sportininkų pratybas vykdyti tik specializuotose sporto bazėse, užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi, būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.

Leisti treniruotes tik tose ugdymo įstaigose kur įrengtas atskiras įėjimas į sporto pratyboms įrengtas patalpas;

2. siekiant išvengti užsikrėtimų , treneriams rekomenduoju treniruotes vykdyti nuotoliniu būdu;

3. už visų saugumo reikalavimų vykdymą atsakingas treneris;

1. direktoriaus pavaduotojai ugdymui Elinai Pozingienei iki 2020-11-18 paruošti sąrašą tų sporto salių, kuriose pagal reikalavimus treniruotės vykti negali. Paskelbti sąrašą viešai, elektroninėmis priemonėmis, gaunant atgalinį trenerių patvirtinimą apie gautą informaciją;
2. treneriams vykdantiems treniruotes privaloma kiekvienų treniruočių pradžioje tikrinti kiekvieno sportininko temperatūrą, įrašant informaciją kiekvieną kartą į atskirą sąrašą, kuris tampa neatsiejama treniruočių žurnalo dalimi;
3. su įsakymu supažindinti visus BĮ „Viesulo“ sporto centro darbuotojus.

Direktorius Edmundas Klimas